User:Januson pereira costa

 SEBASTIAO DA COSTA : Natal Lori Domin no Dame mai ita  Iha loron 24 fulan Dezembru Igreja Katolika iha mundu tomak selebra natal, ho festa natal nee Jesus lori domin, dame, ba ema hotu atu halo tuir. Kestaun nee hato’o husi Amu Vigario Pastoral Wailili, Padre Avelino Guterres ba jornalista bainhira remata selebra misa natal iha Kapela Waimanuboe Wailili, Sesta nee (24/12/2021). Nia hatete, Jesus hanorin atu ema halo tuir hahalok diak, liu – liu kria domin, dame, paz iha familia no sosiedade nia leet.

“Natal Jesus mai moris iha ita leet, liu husi nia moris nee hanorin ita atu halo tuir buat neebe nia hakarak liu husi nia hahalok sira hotu, no natal nee nia lori domin, dame, lia loos, no ksolok, lori buat sira nee mai ita,” hatete padre.

Padre hatutan, dala barak selebra natal nee balun komprende maibe balun la komprende, no sira neebe mak komprende hodi ba misa, prepara nia espiritual nee diak hodi simu maksoin neebe mak moris nee iha fuan laran, maibe balun hanoin mak hatais foun deit no aat liu tan lori karaoke tau iha prezepiu laran hemu tua hodi haluha Maromak.

“Sira hanoin Natal mak tua no karaoke no naan neebe iha, nee laos natal neebe mak loloos, maibe obrigasaun neebe primeiru mak ba simu Kristu neebe mak mai nee, no Jesus mai lori dame, domin, nee bele hela ho ita, tanba dala barak sira la komprende konaba domin, dame, nee mosu baku malu oho malu, tanba lakon ain fatin iha Kristu” katak padre.

Sebastiao Da Costa